Aleksandr Grishenko

Aleksandr Igorevich Grishenko (1983-jıl 29-sentyabr, Tashkent) — rus filologı, jazıwshısı hám shayırı.

 Biografiyası 
Aleksandr 2004-2005-jıllarda liceyde rus tili hám ádebiyatı páninen sabaq bergen. 2006-jıl sentyabrden assistent, 2011-jıl martınan 2020-jıl avgustqa shekem Moskva mámleketlik pedagogika universitetiniń rus tili kafedrası docenti, 2006-2008-jıllarda Moskva gumanitar pedagogika institutı rus tili hám metodikası kafedrası assistenti bolıp iskerlik alıp barǵan. 2010-2011-jıllarda Maksim Gorkiy atındaǵı ádebiyat institutınıń rus tili hám stilistikası kafedrası docenti, 2015-jıl aprelden — Rossiya Ilimler akademiyasınıń Slavyan filologiya institutı tipologiya hám salıstırıw filologiya bólimi úlken ilimiy jumısshısı, 2018-jıldan — Slavyan filologi bóliminde (2022-jıl dekabrden) tiykarǵı jumıs ornında jetekshi ilimiy xizmetkeri retinde iskerlik alıp barǵan. 2019-2020-jıllarda — Rossiya mámleketlik kitapxanasınıń jetekshi ilimiy jumısshısı (qımbatlı kollekciyalardı úyreniw sektorı), 2020-jılsentyabrden — úlken ilimiy xizmetker, 2022-jıl sentyabrden- Milliy izertlew universiteti Joqarı ekonomika mektep Klassik Shıǵıs hám áyyemgi dáwir institutı professorı bolǵan. 2021-jıl 10-dekabrde xalıqaralıq dissertaciya komitetinde «Orta ásir Arqa Evropada slavyan-evrey tilleri baylanısları: lingvistik-tekstologiyalıq tárepler» temasında doktorlıq dissertaciyasın qorǵaydı. 2021-jıl 17-dekabrde Milliy izertlew universiteti Ekonomika joqarı mektep Filologiya hám filologiya dissertatsiya keńesi tárepinen filologiya ilimleri doktorı ilimiy dárejesi jeńillikli diplom menen sıylıqlanadı.

Aleksandr MPGU (2006-jıldan, 2011-jıldan docent) hám PSTGU (2010-jıldan)da sabaq beredi. 2015-jıldan Rossiya Ilimler akademiyasınıń Slavyan filologiya institutında úlken ilimiy xizmetker bolıp iskerlik alıp baradı.

Onıń dóretiwshilik úlgileri «Oktyabr», «Shıǵıs juldızı» jurnallarında, «Devushka s veslom» CD-jurnalında, «Maliy Sholkoviy put», «Vstrechi» sawǵalarında, «vershina aysberga» hám basqa toplamlarda baspadan shıǵarılǵan.

Aleksandr Grishenko «Vspyat» gúrrińi ushın «Krupnaya proza» nominaciyasında «Depyut» ǵárezsiz kórkem ádebiyatqa baylanıslı sıylıǵı (2004) laureatı boldı. Ol «Pervaya kaplya» qosıqlar kitabı avtorı (2000).

 Derekler 

Kategoriya:Filologiya ilimleriniń doktorları
Kategoriya:Rossiyalı shayırlar
Kategoriya:Rossiyalı jazıwshılar
Kategoriya:Tashkentte tuwılǵanlar